Icelandair orðið níunda stærsta flugfélagið í Kaupmannahöfn Umsvif Icelandair jukust verulega á flugvellinum við Kastrup í fyrra og félagið er þar með komið á inn á topp tíu lista flugvallarins . 14. janúar 2020 Terminal 3 á Kaupmannahafnarflugvelli . Mynd : CPH Allt árið um kring fljúga þotur Icelandair tvisvar til fimm sinnum á dag til Kaupmannahafnar og reglulega eru breiðþotur félagsins notaðar í þessar ferðir . Og til marks um mikilvægi þessarar flugleiðar fyrir Icelandair þá lætur nærri að tíunda hver áætlunarferð Icelandair sé til dönsku höfuðborgarinnar á sumrin . Yfir vetrarmánuðina lækkar hlutfallið . Icelandair er þó ekki eitt um flugið til Kaupmannahafnar því þotur SAS fljúga þessa leið allt árið um kring og það gerði líka WOW air . Tékkneska flugfélagið Czech Airlines spreytti sig einnig á áætlunarflugi milli Íslands og Kaupmannahafnar í haust og byrjun vetrar . Þrátt fyrir mikla samkeppni þá fjölgaði farþegum Icelandair til og frá Kastrup verulega í fyrra samkvæmt tölum sem Túristi óskaði eftir frá flugmálayfirvöldum í Kaupmannahöfn . Þar kemur fram að Icelandair flutti nærri 402 þúsund farþegar til og frá þessari fjölförnustu flughöfn Norðurlanda í fyrra . Það er aukning um 58 þúsund farþega eða nærri 17 prósent . Hafa ber í huga að árið 2018 fækkaði farþegum Icelandair þó frá árinu 2017 þegar þeir voru um 356 þúsund . Á lista Kaupmannahafnarflugvallar yfir tuttugu umsvifamestu flugfélögin þar á bæ færist Icelandair því úr fjórtánda sætinu í það níunda . Hafa ber í huga að stór hluti þeira farþega sem nýta sér flugferðir íslenska flugfélagsins til og frá dönsku höfuðborginni eru tengifarþegar , bæði íslenskir og erlendir . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is